МИННО-ГЕОЛОЖКИ УНИВЕРСИТЕТ "СВ. ИВАН РИЛСКИ" - СОФИЯ

С И С Т Е М А
за конкурсно финансиране на проекти за научни изследвания по
Наредба за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност, приета с  ПМС № 233 от 10.09.2016 г., в сила от 01.01.2017 година, издадена от министъра на образованието и науката, обн., ДВ, бр. 73 от 16.09.2016 г., в сила от 01.01.2017 г
I. Условия за кандидатстване
1.	Конкурсът за научноизследователски проекти, финансирани целево от държавния бюджет се открива със заповед на ректора на МГУ "Св. Иван Рилски" и се обявява публично по подходящ начин пред академичния състав на университета.
2.	В конкурса за финансиране на проекти за научноизследователска или художествено-творческа дейност могат да участват отделни преподаватели на основен трудов договор, докторанти или студенти, колективи с ръководител, който притежава образователна и научна степен „доктор“ и доказана научна компетентност и опит, съответстващи на целите на проекта.
3.	Средствата за конкурсно финансиране на научноизследователски проекти се предоставят за:
•	проекти за научни изследвания или художествено-творческа дейност в областите на науката или изкуството, в които висшето училище подготвя студенти и докторанти;
•	проекти за подготовка за участие в международни научни програми;
•	допълнителна финансова подкрепа към текущи научни проекти или проекти за художественотворческа дейност, финансирани от национални или международни научни организации;
•	проекти за частично финансиране на научни или творчески форуми;
•	инфраструктурни проекти за провеждане на качествени и  конкурентноспособни научни изследвания в държавните висши училища;
•	демонстрационни проекти;
•	подкрепа на специализирани публикации в реферирани издания и издания с импакт фактор;
•	издаване на научни трудове;
•	режийни отчисления за административно и счетоводно обслужване – до 10 % от общата стойност на проекта.
4.	Със средствата по договорите за научни изследвания не се финансират разходи за:
•	дейности, които не са свързани с проекта:
а) закупуване на обзавеждане, битови уреди, телефонни апарати и др. подобни;
б) закупуване на работно облекло и обувки;
в) абонамент на вестници и неспециализирани списания;
г)  заплащане на такси за участие в курсове за квалификация, компютърна грамотност, езикова подготовка и др.;
д) допълнително заплащане на телефони и ремонт на помещения (с изключение на инфраструктурните проекти).
•	Отчисления към държавното висше училище за режийни разходи в размер над 10 % от общата стойност на проекта.
•	На участниците в изпълнението на финансирания проект може да се изплащат възнаграждения в размер:
а)  до 35 % от годишната цена на договора, когато в състава на научния колектив има включени докторанти и /или млади учени;
б) до 10 % от годишната цена на договора, когато няма включени докторанти и /или млади учени;
в) не по-малко от 30 % от сумата по подточка а) се предоставя за възнаграждение на докторантите и/или млади учени, участници в изпълнението на проекта, а останалите средства се разпределят между другите членове на работния колектив.
•	До 30 % от отпуснатите средства за присъщата научна или художественотворческа дейност на университета  може да бъде насочена в постоянна партида „Текущо финансиране и подпомагане” за:
а) подкрепа на текущи международни програми;
б) международни програми и проекти, за които начисленият данък върху добавена стойност (ДДС) не се признава за разход;
в) заплащане на лицензии за софтуерни продукти по текущи научни проекти;
г) абонаменти за достъп до международни бази данни;
д) поддръжка на патенти и други права на интелектуална собственост по действащи или успешно завършили проекти;
е) изплащане на членски внос в международни научни и професионални организации по действащи или успешно завършили проекти;
ж)  изготвяне на стратегии и програми за развитие на научните изследвания и иновациите, за интернационализация на научноизследователския и художествено- творческия капацитет;
з) наеми за експозиции в научни или художествени изложби по текущи или успешно завършили проекти;
и)  извършване на дейности по трансфер на технологии и знания. 
Редът за натрупването, разходването и отчитането на средствата в горната партида и максималният размер за всяка позиция се приема от АС на МГУ.
•	възнаграждения на участници в изпълнението на проекта, които не са на основен трудов договор в МГУ "Св. Иван Рилски", в размер над 20 % от общата стойност на проекта;
•	разходи за командировки по изпълнение на проекта в размер над  20 % от общата стойност на проекта.
5.	Заявките за научноизследователските проекти се представят в срок до един месец от датата на обявяване на конкурса.
6.	Изискванията към структурата и съдържанието на проекта
•	наименование на проекта; 
•	анотация;
•	срок на изпълнение на проекта;
•	описание на научните изследвания
•	анализ на състоянието на изследванията по проблема;
•	изследователски цели и задачи;
•	очаквани резултати и научни приноси;
•	приложимост на резултатите (научни постижения, разпространение на резултатите, научен обмен, професионално развитие на кадрите, социални ефекти и др.);
•	срок на изпълнение на проекта;
•	работна програма по години;
•	обосновано финансово разпределение по години;
•	списък на научния колектив, придружен от автобиографии на членовете му.

II. Оценяване и класиране на заявените проекти
1.	Организацията, провеждането и отчитането на конкурсите, включително и окончателното
класиране на проектите, се извършва от комисия, назначена от Ректора по предложение на
съветите на основните звена.
Членовете на комисията са хабилитирани лица и не могат да са членове или ръководители на научноизследователски колектив, участващ по конкурса.
2.	 Оценяването на научноизследователския проект се извършва по набор от следните критерии, приети от Академичният съвет на МГУ "Св. Иван Рилски" (Протокол № 9/13.02.2017 г.):
•	Съответствие на тематиката на проекта с научните направления,
приоритетите и концепцията за НИД на Университета;	 0-10
•	Актуалност;	 0-10
•	Реализуемост	 0-10
•	брой докторанти:	 0-10
-	от състава на МГУ "Св. Иван Рилски";
-	привлечени докторанти извън Университета;	 0-10
•	привлечени преподаватели и изследователи;	 1- 2
•	възрастов профил (до 35 г, до 45 г., до 55 г., до 65 г.)	  8-2
•	патенти /полезни модели, произтичащи от научното изследване	  0-10
•	икономическа целесъобразност и ефективност от научните изследвания       0-10
3. Комисията определя двама рецензенти, неангажирани с проекта, от които поне един не работи по договор с МГУ "Св. Иван Рилски". Рецензиите се представят в десет дневен срок и трябва да съдържат оценки по горните критерии, становище за целесъобразност за финансиране на проекта, бележки и препоръки. 
4. Заявките за проекти се представят с една рецензия от външен за звеното рецензент, неангажиран с проекта и протокол от заседанието на звеното. 
5. Окончателното класиране на представените проекти се извършва от експертна група  от състава на Комисията с членове: председател, зам.-председател и ръководителите на основни звена, осигуряващи научните направления по предмета на дейността на Университета. Членовете на експертната група дават персонална оценка по показатели със съответна тежест. Балът на j-тото проекто-предложение се определя от израза:

където  е обща експертна бална оценка;
	 - балът на i-тия показател;
	 - тежест на i-тия показател.
Сумарният класиращ бал се определя по израза:

Оценъчните показатели са представени в таблица 1
№	Показател 	Относителна тежест 	Скáла	Бал на показателя 	Забележка	
1	Научна значимост	0,6	Международна
Национална
Локална	3
2
1	Научна новост и иновация на ВУЗ-овската наука, повишаване на квалификацията, подобряване на материалната база, научноизследователско обслужване на отраслите.	
2	Приоритетност	0,4	Пълна
Частична	3
1	Приоритетни оси на МГУ, съответствие с дефинираните научни стратегии на МОН	
3	Резултатност	0,6	Висока
Средна 
Ниска	3
2
1	Патенти, докторанти, публикации, цитирания, монографии, учебници.	
4	Ефективност	0,4	Висока
Средна 
Ниска	3
2
1	Привлечени средства, привлечени външни докторанти, очаквана икономическа ефективност, социална ефективност.	

Максималната възможна стойност  е 6, а минималната -  2. Проектите, получили обща оценка 3,50 и по-голяма, се класират приоритетно. За останалите Комисията решава според останалите от субсидията средства, при възможност. 
Заявките се класират на заседание на Комисията. Заседанието е редовно, ако в него участват две трети от членовете ú. Комисията съставя протокол за класирането на заявките, както и предложение за финансиране на проекта. Решенията на Комисията не подлежат на обжалване и се свеждат до знанието на заинтересованите лица.
Контролът върху работата на Комисията се осъществява от Академичният съвет на МГУ "Св. Иван Рилски". Комисията осигурява пълен и равен достъп на членовете на академичния съвет до материалите, свързани с работата й.

III. Сключване на договори, финансиране на научноизследователски проекти и приемане на отчети по договорите.
1.	 Договорите с ръководителите на проектите, спечелили конкурса, се сключват в 10-дневен срок след решението на комисията за окончателното класиране.
2.	 Договорите са със срок на изпълнение от една до две години.
•	крайният срок за предаване на годишния финансов отчет е 10 декември на текущата календарна година;
•	договорът съдържа наименованието, предмета и целите на проекта, резултатите, които трябва да бъдат постигнати, показатели за наблюдение и оценка на изпълнението, предпоставки за постигане на заложените резултати, междинни и крайни срокове на изпълнение, вида и обема на дейностите, размера на отпуснатите средства за първата година и начина на отчитане и приемане на резултатите;
•	договорът се придружава от работна програма по години, предварително финансово разпределение по години и списък на участниците в проекта;
•	за договори със срок на изпълнение над една година, при положително становище на съвета на звеното или филиала се сключва допълнително споразумение за следващата година, включващо актуализирана план-сметка за разпределение на средствата;
•	изпълнението на проекта се финансира с до 50 % в седемдневен срок след подписването на договора или допълнителното споразумение; до 40 % след междинно отчитане на хода на работата по договора и  10 %  след приемане на отчета на договора, и то при условие направен паричен превод по конкурсното финансиране;
•	колективите са длъжни да публикуват резултатите от изследванията.
Отчетите по договорите се представят в два екземпляра в канцеларията на НИД при МГУ "Св. Иван Рилски".
•	ръководителят на договора, в средата на срока на изпълнение, представя междинен доклад за хода на изпълнение на научното изследване, постигнатите резултати, вида и обема на дейностите и изразходваните средства до момента, или описва неизпълнението на план-програмата, ако е налице такова и дава обяснение за причините;
•	Ректорът или определен от него заместник ректор на МГУ "Св. Иван Рилски" има право да преразпределя средствата при неизпълнение на ангажиментите по договора от страна на бенефициента;
•	Отчетите по договорите се приемат от комисията. Отчетът се рецензира от хабилитирано лице извън състава на основното звено;
•	Заседанието на Комисията  е редовно, ако в него участват две трети от членовете й. Приемането на отчетите е на база система от показатели за оценка, наблюдение и отчитане на резултатите, приета от Академичният съвет на МГУ "Св. Иван Рилски" (протокол № /дата), както следва:
•	изпълнена ли е план-програмата;
•	съответствие на изследването с регионалните, национални и европейските приоритети в научната област (ниво на разработване);
•	постигнати ли са предварително заложените изследователски цели;
•	научни приноси, приложни приноси;
•	разпространение на постигнатите резултати: брой форуми, вид (конференция, симпозиум, конгрес) и вид на участие (доклад, постери, съобщения);
•	монографии;
•	патенти;
•	цитирания;
•	собствени и привлечени докторанти;
•	привлечени   преподаватели   и   изследователи   от   други   висши   училища   (български,чуждестранни);
•	подпомагане на кадрово развитие на колектива;
•	пазарна реализация на научния продукт;
•	други.
3.	 Комисията извършва оценка за допустимост на направените разходи по изпълнение на проектите при спазване на ограниченията.
4.	 Приемането на отчетите завършва с доклад до Ректора с подробна информация за решенията на Комисията.
ПРИЛОЖЕНИЯ
1.	Указания за подготовка на предложенията  за финансиране (по типове договори)
2.	Приоритетни оси на научните изследвания в МГУ „Св. Иван Рилски”
3.	Бланки за:
•	Договор;
•	Работна програма;
•	План-сметка